CELEX: C2006/154/17
Language: et
Date: 2006-07-01 00:00:00
Title: Kohtuasi C-175/06: Eelotsusetaotlus, mille esitas Tribunale civile di Genova  24. märtsil 2006  — Alessandro Tedesco  versus  Tomasoni Fittings Srl, RWO Marine Equipment Ltd

1.7.2006   
            
            
               ET
            
            
               Euroopa Liidu Teataja
            
            
               C 154/8
            
         Eelotsusetaotlus, mille esitas Tribunale civile di Genova 24. märtsil 2006 — Alessandro Tedesco versus Tomasoni Fittings Srl, RWO Marine Equipment Ltd
   (Kohtuasi C-175/06)
   (2006/C 154/17)
   Kohtumenetluse keel: itaalia
   Eelotsusetaotluse esitanud kohus
   Tribunale civile di Genova
   Põhikohtuasja pooled
   
      Hageja: Alessandro Tedesco
   
      Kostja: Tomasoni Fittings Srl, RWO Marine Equipment Ltd
   Eelotsuse küsimused
   
               1.
            
            
               Kas taotlus kauba arestimiseks vastavalt Codice Italiano della Proprietà Industriale e Intellettuale (Itaalia tööstus- ja intellektuaalomandi seadustik) artiklitele 128 ja 130 ja käesolevas kohtuasjas selle kohtu poolt ette kirjutatud tingimustele on nõukogu 28. mai 2001. aasta määruse EÜ nr 1206/2001 (1) (liikmesriikide kohtute vahelise koostöö kohta tõendite kogumisel tsiviil- ja kaubandusasjades) tähenduses “tõendite kogumise” toiming, mille puhul ühe liikmesriigi kohus võib nimetatud määruse alusel paluda teise liikmesriigi pädeval kohtul tõendeid koguda?
            
         
               2.
            
            
               Kui vastus on jaatav, siis kas puuduliku kauba arestimise taotluse või määruse artiklis 4 sätestatud tingimustele mittevastava taotluse korral on taotluse saanud kohtul kohustus a) saata kättesaatmistõend vastavalt määruse artiklis 7 sätestatule; b) teatada taotluse puudulikkusest, et võimaldada taotleval kohtul oma taotlust täiendada ja/või kohandada?
            
         
      (1)  EÜT L 174, lk 1, ELT eriväljaanne 19/04, lk 121.